laion/Wikipedia-Exotic huggingface dataset:
האיחוד הפאן-אירופי

האיחוד הפאן-אירופי הבינלאומי, המכונה גם התנועה הפאן-אירופית, היא תנועת איחוד אירופה (אנ') הוותיקה ביותר. תחילתה עם פרסום המניפסט של הרוזן ריכרד ניקולאוס פון קודנהובה-קלרגי (1923), פאנאירופה (Paneuropa), שהציג את הרעיון של מדינה אירופית מאוחדת. קודנהובה-קלרגי היה הדמות המרכזית ונשיא הארגון עד מותו ב-1972. הארגון אינו תלוי באף מפלגה פוליטית, אך יש לו ארבעה עקרונות בסיסיים לפיהם הוא מעריך פוליטיקאים, מפלגות ומוסדות: שמרנות ליברלית, נצרות, אחריות חברתית ופרו-אירופיות (אנ'). הארגון נאסר על ידי גרמניה הנאצית ב-1933, והוא נוסד שוב לאחר מלחמת העולם השנייה. אוטו פון הבסבורג, ראש בית הבסבורג ונסיך הכתר לשעבר של אוסטרו-הונגריה, התחבר לאיחוד הפאן-אירופי בשנות ה-30, נבחר לסגן הנשיא שלו ב-1957 והפך לנשיא הבינלאומי שלו ב-1973, לאחר מותו של קודנהוב. נשיא האיחוד מאז 2004 הוא אלן טרנואר, לשעבר חבר הפרלמנט הצרפתי והפרלמנט האירופי ומנהל האיחוד הצרפתי של פאן-אירופה. אוטו הבסבורג הפך לנשיא הכבוד הבינלאומי של האיחוד הפאן-אירופי הבינלאומי ב-2004. סגנית הנשיא שלו היא וולבורגה הבסבורג דאגלס, חברת הפרלמנט השוודי. לאיחוד סניפים במדינות רבות באירופה, כאשר המזכירות הכללית ממוקמת במינכן, גרמניה. בצרפת, האיחוד הפאן-אירופי נוסד על ידי הנשיא ז'ורז' פומפידו מאוחר יותר, ולאחר מכן שר הקבינט לואי טרנואר, בתמיכתו של שארל דה גול. וינסטון צ'רצ'יל שיבח את פועלה של התנועה למען אירופה מאוחדת לפני המלחמה בנאומו בציריך ב-1946. בשנת 1947, הקבוצה שהוקמה סביב דאנקן סנדיס, וינסטון צ'רצ'יל, אדווארד בנש ואחרים התפצלה לתנועה אירופית שהתנגדה לימין הנוצרי של האיחוד. האיחוד הפאן-אירופי, המבוסס על ערכים ליברליים, נחשב לאנטי-קומוניסטי נחרץ מראשיתו ובמיוחד במהלך המלחמה הקרה. מסיבה זו, הארגון זכה לגנאי רב על ידי המשטרים הקומוניסטיים של הגוש המזרחי. הארגון התפרסם בזכות תפקידו בארגון הפיקניק הפאן-אירופי, אירוע חשוב במהלך סתיו העמים. האיחוד הפאן-אירופי הוא אחד הארגונים הגדולים באירופה, ונכון לאפריל 2023 יש לו ארגונים חברים ב-31 מדינות: אוסטריה אוסטריה אוקראינה אוקראינה איטליה איטליה אלבניה אלבניה אנדורה אנדורה אסטוניה אסטוניה ארמניה ארמניה בולגריה בולגריה בוסניה והרצגובינה בוסניה והרצגובינה בלגיה בלגיה גרמניה גרמניה הונגריה הונגריה לוקסמבורג לוקסמבורג לטביה לטביה מונטנגרו מונטנגרו מקדוניה הצפונית מקדוניה הצפונית סלובניה סלובניה סלובקיה סלובקיה סן מרינו סן מרינו ספרד ספרד סרביה סרביה פולין פולין פורטוגל פורטוגל פינלנד פינלנד צ'כיה צ'כיה צרפת צרפת קוסובו קוסובו קרואטיה קרואטיה רומניה רומניה שוודיה שוודיה שווייץ שווייץ אוסטריה הרוזן ריצ'רד פון קודנהובה-קלרגי, נבחר לנשיא הבינלאומי הראשון ב-1926 (1923–1972) אוסטריה אוטו פון הבסבורג, חבר הפרלמנט האירופי, יורש העצר לשעבר אוטו מאוסטרו-הונגריה (1973–2004) צרפת אלן טרנואר, לשעבר חבר הפרלמנט הצרפתי והפרלמנט האירופי (2004–) מדיה וקבצים בנושא האיחוד הפאן-אירופי בוויקישיתוף Kövics, E.; Boros-Kazai, Mary (1979). "Coudenhove-Kalergi's Pan-Europe Movement on the Questions of International Politics during the 1920s". Acta Historica Academiae Scientiarum Hungaricae. 25 (3/4): 233–266. JSTOR 42555262. Michael Gehler; Wolfram Kaiser, Helmut Wohnout: Christdemokratie in Europa im 20. Jahrhundert: Christian democracy in 20th century Europe. Böhlau Verlag Wien, 2001, ISBN 3205993608, Seiten 595. Trevor C. Salmon; William Nicoll: Building European Union: a documentary history and analysis. Manchester University Press, 1997, ISBN 0719044464, Seite 26.
I've Cried the Blue Right Out of My Eyes

I've Cried the Blue Right Out of My Eyes (בעברית: בכיתי את הכחול מהעיניים שלי) הוא אלבום האוסף הראשון של הזמרת-יוצרת האמריקאית קריסטל גייל. האלבום מורכב מההקלטות המוקדמות ביותר שלה מתקופתה של גייל בחברת התקליטים דקה רקורדס בתחילת שנות ה-70 (דקה חוברה ל-MCA רקורדס במהלך החוזה של גייל). האלבום הופק על ידי אוון בראדלי, שהפיק בעבר שירים לאמניות קאנטרי כמו פטסי קליין ואחותה הגדולה של גייל, לורטה לין (שכתבה שלושה מהשירים הנכללים באוסף זה). ארבע מתוך עשר הרצועות באלבום הופצו במקור כסינגלים בין השנים 1970 ל-1973, כולל הלהיט הראשון של גייל, "I've Cried (The Blue Right Out of My Eyes)", שהגיע למקום ה-23 במצעד שירי הקאנטרי של בילבורד באוגוסט 1970 (השיר הופץ מחדש בתחילת 1978 כדי לקדם את האלבום הזה, והגיע למקום ה-40 במצעד). "Everybody Oughta Cry" הגיע למקום ה-70 בינואר 1972, ו-"I Hope You're Havin' Better Luck Than Me" הגיע למקום ה-49 במאי 1972. "Show Me How" הופץ כסינגל ב-1973, אך לא הצליח במצעדים. גייל הייתה אמורה להתחיל בקריירה קצרה ב-MCA, ולעזוב ליונייטד ארטיסטס רקורדס לפני שיצא האלבום (אף על פי שהסינגלים שהוזכרו לעיל הופצו). ב-MCA הופץ האלבום בשיא הפופולריות של גייל, בין שני האלבומים המצליחים ביותר שלה We Must Believe in Magic ו-When I Dream. מידע על האלבום I've Cried the Blue Right Out of My Eyes באתר MusicBrainz האלבום I've Cried the Blue Right Out of My Eyes באתר Discogs Crystal Gayle - I've Cried The Blue Right Out Of My Eyes, Discogs (באנגלית) Crystal Gayle, Billboard (באנגלית אמריקאית) Crystal Gayle - We Must Believe In Magic, Discogs (באנגלית) Crystal Gayle - When I Dream, Discogs (באנגלית)
When I Dream

When I Dream (בעברית: כשאני חולמת) הוא אלבום האולפן החמישי של הזמרת-יוצרת האמריקאית קריסטל גייל. האלבום יצא לאור ב-2 ביוני 1978 בשיא הקריירה שלה. זה היה האלבום השני ברציפות שלה שהגיע למקום השני במצעד אלבומי הקאנטרי. שני סינגלים מהאלבום הגיעו למקום הראשון במצעד שירי הקאנטרי: "Talking in Your Sleep" (שהיה להיט גם בשאר מצעדי הבילבורד) ו-"Why Have You Left the One You Left Me For". שיר הנושא, "When I Dream", הוא גרסה ארוכה יותר של שיר שהופיע במקור באלבום הבכורה שלה Crystal Gayle משנת 1975, שהגיע למקום השלישי במצעד. סינגל רביעי, "Heart Mender", הגיע בשיאו למקום ה-58. "Hello I Love You" נכלל בסרט מ-1982, Six Pack, בכיכובם של קני רוג'רס, ארין גריי ודיאן ליין. מידע על האלבום When I Dream באתר MusicBrainz האלבום When I Dream באתר Discogs האלבום When I Dream באתר ספוטיפיי When I Dream, 1978-06-02, נבדק ב-2022-01-12 Crystal Gayle, Billboard (באנגלית אמריקאית) Six Pack, 1982-07-16, נבדק ב-2022-01-12 Gold & Platinum, RIAA (באנגלית אמריקאית) CRYSTAL GAYLE | full Official Chart History | Official Charts Company, www.officialcharts.com Gold/Platinum, Music Canada (באנגלית אמריקאית)
פלאטאיירון (מחוז)

מחוז פלאטאיירון (באנגלית: Flatiron District) היא שכונה ברובע מנהטן אשר בעיר ניו יורק שבארצות הברית. השכונה מכונה על שם בניין פלאטאיירון אשר ברחוב 23, במפגש רחוב ברודוויי והשדרה החמישית. באופן כללי מחוז פלאטאיירון נתחם ברחוב 14, כיכר יוניון וגריניץ' וילג' מדרום, השדרה השישית ושכונת צ'לסי ממערב, רחוב 23 וכיכר מדיסון מצפון, והשדרה הרביעית ופארק גראמרסי ממזרח. רחוב ברודוויי חוצה את מחוז פלאטאיירון באמצע השכונה, ושדרת מדיסון מתחילה ברחוב 23 וממשיכה משם צפונה. בקצה הצפוני של מחוז פלאטאיירון (באזור אפ-טאון) נמצא כיכר מדיסון אשר עבר שיפוץ מהותי במהלך שנת 2001. מחוז פלאטאיירון מקיף את הרובע ההיסטורי של ליידיס מייל (Ladies' Mile Historic District) ואת מקום הולדתו של תאודור רוזוולט, אשר הוגדר כאתר היסטורי לאומי. רובע פלאטאיירון היה גם מקום הולדתה של סמטת הסיליקון(אנ') של ניו יורק. בניין פלאטאיירון כיכר יוניון מגדל חברת הביטוח מטרופוליטן לייף (משמאל), בעוד שמבנה "One Madison Park" (מימין) נמצא בבנייה (ספטמבר 2008). כיפת הזהב של בניין הפסנתר כיכר מדיסון ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
We Should Be Together

We Should Be Together (בעברית: אנחנו צריכים להיות ביחד) הוא אלבום האולפן השישי של הזמרת-יוצרת האמריקאית קריסטל גייל. אלן ריינולדס עזר בהפקת האלבום הזה, שיצא לאור ב-19 ביוני 1979, בהוצאת יונייטד ארטיסטס; האלבום האחרון של גייל שיצא בהוצאת חברת התקליטים הזו. הוא הגיע למקום התשיעי במצעד אלבומי הקאנטרי של בילבורד, כששתיים מהרצועות מתוכו הגיעו לעשירייה הפותחת במצעד שירי הקאנטרי. שם האלבום נגזר משם הרצועה האחרונה בתוכו, שנכתבה על ידי אלן ריינולדס. האלבום We Should Be Together באתר ספוטיפיי We Should Be Together, 1979-01-01, נבדק ב-2022-01-12 Crystal Gayle, Billboard (באנגלית אמריקאית) Whitburn, Joel (2008). Hot Country Songs 1944 to 2008. Record Research, Inc. pp. 463–464. ISBN 978-0-89820-177-2.
Classic Crystal

Classic Crystal הוא אלבום האוסף השני של הזמרת-יוצרת האמריקאית קריסטל גייל. האלבום שיצא באוקטובר 1979 משתרע על פני תקופתה של גייל בחברת התקליטים יונייטד ארטיסטס, מה שהתגלה כשיא הקריירה שלה. הוא הגיע למקום השמיני במצעד אלבומי הקאנטרי של בילבורד וה-62 במצעד הבילבורד 200. בנוסף לכך, קיבל Classic Crystal את תואר זהב על ידי איגוד תעשיית ההקלטות האמריקאי (RIAA) ב-1980. בממלכה המאוחדת, גרסה אחרת שכללה את 14 רצועות האלבום הופצה בשנת 1980 בשם, The Crystal Gayle Singles Album. היא כללה את הסינגלים האחרונים שהוציאה גייל בממלכה המאוחדת, "We Should Be Together" ו-"Too Deep For Tears" וכן "High Time",‏ "River Road" ו-"All I Wanna Do In Life". עם זאת, "I'll Do It All Over Again" נגנז. האלבום הגיע למקום השביעי במצעד האלבומים הבריטי (האלבום הראשון והיחיד של גייל שעשה זאת) וקיבל את תואר זהב על ידי איגוד תעשיית ההקלטות הבריטי (BPI). האלבום Classic Crystal באתר Discogs Crystal Gayle - Classic Crystal, Discogs (באנגלית) Crystal Gayle, Billboard (באנגלית אמריקאית) Gold & Platinum, RIAA (באנגלית אמריקאית) Crystal Gayle – The Crystal Gayle Singles Album (1980, Vinyl) (באנגלית), נבדק ב-2022-01-12 BRIT Certified, BPI (באנגלית) Gold & Platinum, RIAA (באנגלית אמריקאית) Gold/Platinum, Music Canada (באנגלית אמריקאית)
The Singles 86-98

The Singles 86>98 הוא אלבום אוסף של להקת המוזיקה האלקטרונית הבריטית דפש מוד, שיצא ב-1998. האלבום הכיל את כל הסינגלים של הלהקה מהשנים 1986 עד יציאת האלבום (הסינגלים שקדמו ל-1986 יצאו ב-The Singles 81-85). חלק מהשירים מופיעים בגרסתם המקורית, בעוד שחלק מהם מופיעים בגרסאות מיקס (פירוט ברשימת השירים). בעקבות האלבום יצאה הלהקה לסיבוב הופעות קצר בן 4 חודשים, בשם The Singles Tour. באותה השנה, הוציאה הלהקה את The Videos 86>98, קלטת וידאו (היה זמין גם ב-DVD) המכילה את כל הוידאו-קליפים של השירים המופיעים באלבום. כל השירים נכתבו על ידי מרטין גור. כל השירים מבוצעים על ידי דייב גהאן, למעט A Question Of Lust ו-Home שמבוצעים על ידי מרטין גור. מידע על האלבום The Singles 86-98 באתר MusicBrainz מידע על האלבום The Singles 86-98 באתר AllMusic האלבום The Singles 86-98 באתר Discogs
אברהם בקשי דורון

אברהם (אבי) דורון (נולד ב-1947) הוא איש תקשורת, עיתונות ומשפט ישראלי. כיהן כמנכ"ל משרד התקשורת, יו"ר המועצה לשידורי כבלים ושידורי לוויין, חבר מועצת הרשות השנייה לטלוויזיה ולרדיו, דירקטור בדירקטוריון חברת החדשות, חבר מליאת רשות השידור, וחבר במועצה לביקורת סרטים ומחזות. בעל עיטור יקיר העיר ירושלים לשנת תשפ"ג. אברהם דורון בירושלים לבן-ציון ולטובה. את דרכו בתקשורת החל דורון כבר בגיל 15, ככתב נוער ב"קול ישראל לילדים ונוער" מעריב לנוער ובמחנה גדנ"ע. בגיל 16 הצטרף דורון לצוות העיתון ידיעות אחרונות ככתב במקומון הירושלמי "ידיעות ירושלים", שצורף אז כמוסף באמצע השבוע. הישגו העיתונאי יוצא הדופן, חשיפת כוונתו של מנהיג נטורי קרתא עמרם בלוי להתחתן עם הגיורת רות בן-דוד עורר בשנת 1963 סערה ציבורית עזה בקרב אנשי נטורי קרתא והעדה החרדית, בשל היות הכלה המיועדת קתולית לשעבר. שירת בצה"ל ככתב העיתונים במחנה, במחנה נח"ל ובמחנה גדנ"ע. במלחמת ששת הימים נלווה דורון ככתב צבאי לחטיבת שריון. ביום השלישי לקרבות, נקלע הזחל"ם אליו הצטרף למארב במוצב אבוריך ושניים מנוסעיו נהרגו. לאחר סיום שירותו הצבאי החל לשמש עיתונאי וחבר מערכת בידיעות אחרונות. בזמן לימודיו לתואר ראשון באוניברסיטה העברית בירושלים ערך דורון את עיתון הסטונדטים הירושלמי פי האתון. עם הצטרפותו לקול ישראל בשנת 1969 כעורך בכיר וכמנהל בחטיבת האומר ובחטיבת החדשות, פעל דורון לקידום היהדות, הדת והמורשת, והיה מראשי המדור להווי ומסורת יהודית. ערך תוכניות דת ומסורת, בהן התוכנית "קבלת שבת" ששודרה מדי יום שישי, ובה הגיש הרב עובדיה יוסף את פינת ההלכה שהיוותה בסיס לסדרת ספריו יחוה דעת. בשנת 1990 מונה למנכ"ל משרד התקשורת עד לפרישתו בשנת 1992. בתקופת כהונתו כמנכ"ל, גיבש, עיצב והוביל רפורמה היסטורית שהביאה לפתיחת שוק הטלפוניה הסלולרית לתחרות, במסגרתה החלו לפעול מפעילים סלולריים נוספים פרט לחברת פלאפון תקשורת שהייתה עד אז המפעיל הסלולרי היחיד בישראל. במקביל, בין השנים 1991–1993, כיהן דורון כיו"ר המועצה לשידורי כבלים ולשידורי לוויין. ב-2005 מונה לחבר במליאת רשות השידור.. מאז 2002, חבר דורון במועצה לביקורת סרטים ומחזות. דורון הוא טוען רבני. בשנת 2023 קיבל דורון את עיטור יקיר ירושלים על "תרומתו לתקשורת בשימור והנחלת ההווי הירושלמי". דורון מתגורר בירושלים עם רעייתו, עטליה לבית ספרוני, גמלאית בנק ישראל, והוא אב לארבעה בנים. שני אחיו הם הראשון לציון הרב אליהו בקשי-דורון והרב מאיר בקשי, יקיר העיר ירושלים. מדיה וקבצים בנושא אברהם בקשי דורון בוויקישיתוף ענת באלינט‏, הממשלה אישרה המינויים החדשים ברשות השידור, באתר וואלה, 2 בספטמבר 2002 ילקוט הפרסומים 5460, ‏23 בנובמבר 2005 המועצה לביקורת סרטים: בעלי תפקידים, באתר משרד התרבות והספורט מאיר בקשי:יקיר העיר ירושלים לשנת 2019, באתר עיריית ירושלים
סיראצ'ה

סיראצַ'ה או סְריראצ'ה (מתאית: ศรีราชา, ‏האזנה‏Ⓘ‏) הוא רוטב חריף הנקרא על שם העיר סי ראצ'ה שבמפרץ תאילנד. הרוטב עשוי פלפל חריף (לרוב חלפניו), חומץ, שום, סוכר ומלח, ונפוץ במספר מטבחים דרום-מזרח אסייתים, למשל במטבח התאילנדי, המטבח הווייטנאמי, המטבח האינדונזי ועוד. בתאילנד, סירצ'ה משמשת לעיתים קרובות כמטבל, במיוחד עבור פירות ים ומנות המכילות חביתה. במטבח הווייטנאמי, הסירצ'ה מוגש לצד מרק פו ואטריות מוקפצות, עם ספרינג רול ובמנות נוספות. בעשור של שנות ה-2010 הפך רוטב סיראצ'ה פופולרי במערב ומוגש לצד המבורגרים ומנות מזון מהיר נוספות. בנוסף הוא צבר מעמד פולחני בקרב פודיז במערב, ולכן משווקות גם ריבות, סוכריות על מקל, קוקטיילים וחטיפי תפוחי אדמה המכילים סיראצ'ה. בשנת 2013 הוציא הקולנוען האמריקאי גריפין האמונד סרט בשם סיראצ'ה, סרט דוקומנטרי על מקורו וייצורו של רוטב סיראצ'ה בארצות הברית, ספציפית על גרסתו המפורסמת ביותר המיוצרת על ידי חברת הוּי פוֹנג. טבסקו מדיה וקבצים בנושא סיראצ'ה בוויקישיתוף Lee, Jolie (26 February 2014). "Why do we love Sriracha? Science!". USA Today. Retrieved 23 October 2016. Magazine Monitor (21 בדצמבר 2013). "Sriracha: How a sauce won over the US". BBC News. נבדק ב-29 ביוני 2015. {{cite news}}: (עזרה) Shyong, Frank (12 באפריל 2013). "Sriracha hot sauce purveyor turns up the heat". Los Angeles Times. נבדק ב-29 ביוני 2013. Roland Foods in New York makes its own variety, Sriracha Chili Sauce, in a similarly shaped yellow-capped bottle featuring two dragons instead of a rooster. Frito-Lay is testing a sriracha-flavored potato chip, and Subway is experimenting with a creamy sriracha sauce for sandwiches. {{cite news}}: (עזרה) Anderson, L.V. (2013-12-12), "Sriracha the Movie: Griffin Hammond's documentary about David Tran, reviewed.", Slate, נבדק ב-2017-12-20
רצח ויקטור קריידרמן

רצח ויקטור קריידרמן הוא פיגוע ירי שאירע ב-4 ביולי 2004, ט"ו בתמוז ה'תשס"ד, סמוך לכפר הפלסטיני יעבד שבשומרון, בו נרצח תושב מבוא דותן ויקטור קריידרמן, על ידי שני מחבלים פלסטינים המשתייכים לגדודי חללי אל-אקצא. ויקטור ואשתו, אמה, יצאו בבוקר מביתם שבמבוא דותן להתנחלות שקד, ללא ליווי כוח צבאי כפי שהומלץ על ידי מפקד חטמ"ר מנשה, אל"ם אורן אבמן. בשעה 6:00 לערך, רכבם של הזוג, שהיה מסוג סקודה, עבר סמוך לכפר יעבד. חוליית מחבלים ירתה לעבר השמשה האחורית. ויקטור נפצע באורח אנוש ואשתו נפצעה קל. כוחות הצלה שהגיעו למקום קבעו את מותו זמן קצר לאחר הפיגוע. זכריא זביידי, מפקד גדודי חללי אל-אקצא הצהיר כי הפיגוע נעשה בפקודותו כפעולת נקם על חיסולו של נאיף אבו שרח, בכיר בתנזים שהיה אחראי ישיר לעשרות פיגועים שבוצעו בישראל. ב-8 ביולי 2004 נעצרו מבצעי הפיגוע, חביב אבו-עבד ויוסף אבו-קנדיל וב-29 באוגוסט 2005 בית המשפט הצבאי בשומרון גזר על השניים מאסר עולם. אפרת וייס, הרוג הפיגוע בשומרון: "יהודי גאה, אלף אחוז פטריוט", באתר ynet, 4 ביולי 2004 אורי קליגמן, "ויקטור אמר שגן-עדן פה", באתר nrg‏, 4 ביולי 2004 פליקס פריש, ‏מתנחל ממבוא דותן מדרום לג'נין נהרג בפיגוע ירי בעת נסיעה סמוך לכפר יעבד, באתר גלובס, 4 ביולי 2004 הובא למנוחות ההרוג ממבוא דותן, באתר וואלה, 4 ביולי 2004 דוד רטנר ואלי אשכנזי, תושב ההתנחלות מבוא דותן נהרג בפיגוע ירי ליד כפר יעבד; תקיפה לילית של צה"ל בעזה, באתר הארץ, 5 ביולי 2004 אלי אשכנזי, ב"קזינו מבוא השכול" קברו את הנרצח הרביעי, באתר הארץ, 5 ביולי 2004 תלונה: רצח קריידרמן בשל רשלנות המח"ט, באתר ערוץ 7, 7 ביולי 2004 אורי גליקמן ומרואן עת'מאנה, 'כל כך חבל, הם יצאו דקות לפני הליווי', באתר nrg‏, 4 ביולי 2004 אפרת וייס, ישראלי נרצח בפיגוע ירי בצפון השומרון, באתר ynet, 4 ביולי 2004 מירב לוי, זביידי: אני שלחתי המחבלים לרצוח את ויקטור קריידרמן, באתר News1 מחלקה ראשונה, 4 ביולי 2004 צה"ל עצר בג'נין את רוצחו של ויקטור קריידרמן, באתר וואלה, 8 ביולי 2004 מאסר עולם ל-2 מבצעי פיגוע ירי בשומרון ביולי 2004, באתר ynet, 29 באוגוסט 2005
קזבלנקה (פירושונים)

האם התכוונתם ל... קזבלנקה – העיר הגדולה ביותר במרוקו, הנמל העיקרי והמרכז הכלכלי של המדינה קזבלנקה (סרט) – סרט קולנוע אמריקאי משנת 1942, המתרחש בעיר קזבלנקה בעת שלטון צרפת של וישי קסבלנקה (הר געש) – הר געש ברכס הרי האנדים בצ'ילה
Fade to Grey

Fade to Grey הוא שיר משנת 1980 של להקת הסינת'-פופ הבריטית ויסאג', שיצא כסינגל השני מתוך אלבום הבכורה שלה, Visage. השיר נכתב על ידי מידג' יור, בילי קארי וכריס פיין. השיר היה הסינגל המצליח ביותר של הלהקה. הוא נכנס למצעדי הסינגלים בסוף 1980, והגיע למקום השמיני במצעד הסינגלים הבריטי והגיע למקום הראשון בגרמניה המערבית ובשווייץ. סטיב סטריינג' היה הסולן בשיר, והמילים הצרפתיות נאמרו על ידי בריג'יט ארנס, חברתו הבלגית של ראסטי איגן (קלידן הלהקה). השיר כולל את אותן מילים בשפות אנגלית וצרפתית. המילים באנגלית מושרות, ואילו המילים הצרפתיות נאמרות בקול נשי. סטיב סטריינג' ומידג' יור טענו שניהם שהם אלה שהגו את הרעיון לקול הצרפתי בשיר. ברצועה המוגמרת בוצעה השירה הצרפתית על ידי בריז'יט ארנס, סטודנטית צעירה מבלגיה שהייתה חברתו של ראסטי איגן באותה תקופה. הקליפ הראשון של ויסאג' היה לשיר Fade to Grey, והוא בוים על ידי Godley & Creme. סטיב סטריינג' הופיע בקליפ עם ג'וליה פודור. הקליפ נכלל במהדורת הווידאו של הלהקה משנת 1986, Visage. הקליפ של השיר הפך לאחד מקטעי הווידאו הראשונים שקווין גודלי ולול קרם ביימו, לפני שהתפרסמו בעבודותיהם עם הפוליס, דוראן דוראן והרבי הנקוק. מידע על היצירה "Fade to Grey" באתר מיוזיק בריינז מידע על הסינגל "Fade to Grey" באתר מיוזיק בריינז מידע על השיר "Fade to Grey" באתר AllMusic מידע על היצירה "Fade to Grey" באתר Discogs מילות השיר "Fade to Grey" באתר Genius גרסאות נוספות ל"Fade to Grey" באתר SecondHandSongs סרטון השיר "Fade to Grey" באתר יוטיוב מידע על הרצועה "Fade to Grey" באתר ספוטיפיי "Visage, the '80s synth legends, are back!". The Latest. 17 בספטמבר 2013. נבדק ב-13 בספטמבר 2016. {{cite web}}: (עזרה) "Give me 10ccs of creativity, stat". The Irish Times. 19 בנובמבר 2011. נבדק ב-13 בספטמבר 2016. {{cite news}}: (עזרה)
נקודת רנייר

נקודת רנייר (באנגלית: Renier Point) היא לשון יבשה צרה היוצרת את הקצה המזרחי של חצי האי בורגס ושל האי ליווינגסטון באיי שטלנד הדרומיים, שבאנטארקטיקה. הלשון מהווה את הקצה המזרחי של חצי האי, שבתורו הוא הקצה המזרחי של האי. לשון היבשה התגלתה בשנת 1821 או קודם לכן, על ידי ציידי כלבי ים. לשון היבשה נקראה בשם "נקודת רנייר" על ידי ציידי כלבי הים, כבר בשנת 1822. השם "נקודת סימון" (Pin Point), ניתן ללשון היבשה על ידי אנשי חקירות דיסקברי (ב-Discovery II) בשנת - 1935, אולם שם זה נדחה לטובת השם המקורי. סלעי ראגד נתונים כלליים
הרפובליקה הציספדנית

הרפובליקה הציספדנית הייתה רפובליקה קצרת מועד בצפון איטליה, שנוסדה בשנת 1796 בחסות הצבא הצרפתי, בראשות נפוליאון בונפרטה. בשנה שלאחר מכן היא אוחדה עם הרפובליקה הטרנספדנית (לשעבר דוכסות מילאנו עד 1796) כדי ליצור את הרפובליקה הציסאלפינית. הרפובליקת הציספדנית הייתה המדינה הריבונית האיטלקית הראשונה שאימצה את הטריקולור האיטלקי כדגל. ב-16 באוקטובר 1796, נערך קונגרס במודנה לאחר שהשליט, הדוכס ארקולה השלישי, ברח לוונציה כדי להימלט מהתקדמות הצרפתים. הקונגרס הוקם על ידי נציגים ממחוזות מודנה, בולוניה, פרארה ורג'ו אמיליה, כולם ממוקמים מדרום לנהר הפו. הקונגרס אורגן באופן לא רשמי על ידי נפוליאון, שצבאו הצרפתי כבש את צפון איטליה מוקדם יותר השנה, והיה צריך ליישב את המצב באיטליה ולאסוף כוחות חדשים למתקפה נגד אוסטריה. הקונגרס הכריז כי ארבעת המחוזות יהוו את הרפובליקה הציספדנית. הוקם משמר אזרחי, המורכב מפרשים וארטילריה. במושב ה-7 בינואר 1797, ברג'ו אמיליה, החליט הקונגרס להרכיב ממשלה. ב-29 ביוני 1797, הרפובליקה הציספדנית התאחדה עם הרפובליקה הטרנספדנית ויצרה את הרפובליקה הציסאלפינית. The Political Culture of the Sister Republics, 1794-1806, בהוצאת אוניברסיטת אמסטרדם. מדיה וקבצים בנושא הרפובליקה הציספדנית בוויקישיתוף הרפובליקה הציספדנית, באתר אנציקלופדיה בריטניקה (באנגלית) The Italian Tricolour Flag
איוואד

איוואד (בהונגרית: Ivád) הוא כפר קטן בנפת פטרוואשארה שבמחוז הווש בצפון מזרח הונגריה. כמו יישובים רבים באירופה גם באיוואד מספר התושבים נמצא בירידה. כך, בשנת 1990 חיו בכפר 479 תושבים ובשנת 2023 רק 339 תושבים. האזור מיושב מסביבות המאה ה-14, הוא מוזכר לראשונה בכתבים משנת 1311 והכנסייה המקומית נבנתה בשנת 1803. שבעה יהודים חיו באיוואד בשנת 1840 ושניים בלבד בשנת 1880. מדיה וקבצים בנושא איוואד בוויקישיתוף אתר האינטרנט הרשמי של איוואד נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
קישפיזש

קישפיזש (בהונגרית: Kisfüzes) הוא כפר קטן בנפת פטרוואשארה שבמחוז הווש בצפון מזרח הונגריה, בשטחו הוא הכפר השני בגודלו במחוז. כמו יישובים רבים באירופה גם בקישפיזש מספר התושבים נמצא בירידה. כך, בשנת 1990 חיו בכפר 196 תושבים ובשנת 2023 רק 115 תושבים. 12 יהודים חיו בקישפיזש בשנת 1880 מתוך 152 תושבי הכפר, בשנת 1910 חיו בכפר רק שלושה יהודים. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא קישפיזש בוויקישיתוף אתר האינטרנט הרשמי של קישפיזש (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 תיעוד יהודי קישפיזש שנרצחו בשואה
לסלו רץ

לסלו רץ (בהונגרית: László Rátz ‏ 9 באפריל 1863, שופרון – 30 בספטמבר 1930, בודפשט היה מורה הונגרי למתמטיקה שבין תלמידיו היו חתני פרס נובל ג'ון פון נוימן ויוג'ין ויגנר. הוא תרם רבות לרפורמות בהוראת מתמטיקה בהונגריה. לסלו רץ נולד בשופרון למשפחת סוחר. לאחר סיום בית הספר, בשנת 1883 הוא התחיל ללמוד באוניברסיטת בודפשט וסיים אותה בשנת 1887. בהמשך הוא עבר השתלמויות באוניברסיטת סטרסבורג ואוניברסיטת הומבולדט של ברלין. בשנת 1889 לסלו רץ החל ללמד מתמטיקה בבית הספר. בשנת 1890 הוא קיבל תואר דוקטור. בשנת 1894 הוא קיבל מינוי של עורך בכתב עת ללימודי מתמטיקה שייסד דניאל אראני. הוא היה עורך ראשי עד לשנת 1914. בשנת 1890 לסלו רץ החל ללמד ב"גימנסיה פשורי" בבודפשט, בין בתי הספר הידועים בעיר. בשנים 1909–1914 הוא היה מנהל בית הספר. בהיותו מורה למתמטיקה למדו אצלו חתני פרס נובל ג'ון פון נוימן ויוג'ין ויגנר. יוג'ין ויגנר הזכיר את רץ בנאום קבלת פרס נובל שלו. בשנת 1909 הוא היה נציג הונגריה בוועדה בינלאומית לרפורמה בהוראת מתמטיקה. בהמשך הוא השתתף בכנסים נוספים בנושא. לסלו רץ היה פעיל מאוד ביצירת רפורמה בהוראת מתמטיקה בהונגריה ויצירת סילבוס חדש. לסלו רץ נפטר בשנת 1930 בבודפשט. ארגון מתמטיקאים ההונגרי מארגן כל שנה כנס לזכרו של לסלו רץ והחל משנת 2000 מעניק מדליה על שמו. מדיה וקבצים בנושא לסלו רץ בוויקישיתוף ביוגרפיה (בהונגרית) ביוגרפיה של לסלו רץ, באתר MacTutor (באנגלית)
מאטרבלה

מאטרבלה (בהונגרית: Mátraballa) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם במאטרבלה מספר התושבים נמצא בירידה. כך, בשנת 1990 חיו בכפר 988 תושבים ובשנת 2023 רק 676 תושבים. האזור מיושב מסביבות המאה ה-14, והוא מוזכר לראשונה בכתבים משנת 1447. יהודים חיו במאטרבלה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא מאטרבלה בוויקישיתוף אתר האינטרנט הרשמי של מאטרבלה (בהונגרית) נתוני הכפר באתר הלמ"ס ההונגרי תיעוד יהודי מאטרבלה שנרצחו בשואה מפקדי האוכלוסין של יהודי הונגריה, 1993
בסיס נבי מוסא

בסיס נבי מוסא הוא מחנה אימונים של פיקוד המרכז השוכן במדבר יהודה, מדרום למסגד נבי מוסא וממערב לקצה הצפוני של ים המלח. הבסיס כולל שטחי האש שבהם מתאמנים כוחות רגלים ושריון של צה"ל. בעבר התלוננו חיילים על תנאי המגורים הירודים בבסיס. ב-12 בינואר 2022 התרחשה בבסיס תאונת ירי דו-צדדי, שבה לוחם מיחידת אגוז הרג שניים מקציני היחידה. מפת האזור של בסיס נבי מוסא, באתר "עמוד ענן" יואב זיתון, הזנחה בבסיס: בלי מים, גמלים מסתובבים חופשי, באתר ynet, 2 ביולי 2012; מערכת ישראל היום, החיילים באוהל - הקצינים במזגן, באתר ישראל היום, 3 באוגוסט 2015; אמיר בוחבוט‏, רצפה מלאת טחב ומקלחות לא שמישות: ההזנחה בבסיס של פיקוד המרכז, באתר וואלה, 9 בפברואר 2020 יואב זיתון, תקרית קשה בצה"ל: שני קציני קומנדו נורו למוות בבקעה בגלל טעות בזיהוי, באתר ynet, 13 בינואר 2022
אלי ורטמן

אלי ורטמן (נולד ב-20 ביוני 1949) הוא פרופסור, נוירולוג התנהגותי בכיר, במרכז רפואי הדסה. ורטמן סיים את ההכשרה הרפואית בפקולטה לרפואה באוניברסיטה העברית במרכז הרפואי הדסה בשנת 1978 וסיים את התמחותו בנוירולוגיה בהדסה עין כרם בשנת 1979. עד שנת 1985 עבד כנוירולוג במחלקות שונות בבית החולים הדסה עין כרם, ובאותה שנה החל לנהל את מחלקת הנוירופסיכוגריאטריה בבית חולים הרצוג. במקביל לעבודתו בבית חולים הרצוג, בין השנים 1999 ל-2001 שימש כנוירולוג התפתחותי במרפאות צה"ל. בשנת 2003 מונה למנהל המחלקה המרכזית לנוירולוגיה במרפאות כללית ובשנת 2007 הקים את מרפאות מרחב המתמחות בטיפול וייעוץ ל"גיל השלישי". משנת 1996 מרצה ורטמן באוניברסיטה העברית ומשנת 2013 משמש כפרופסור חבר באוניברסיטה. בשנת 2020 היה שותף בהקמת Ascento Medical המתמחה בטיפול ומניעה בדמנציה ואלצהיימר, תוך שימוש בבינה מלאכותית ולמידת מכונה. ורטמן נשוי לדבורה ואב לחמישה ומתגורר במעלה מכמש. בנו, רס"ן דגן משה ורטמן, נפל בקרב ברצועת עזה בי' בטבת תשס"ט (5 בינואר 2009), במהלך מבצע עופרת יצוקה. פרופיל הלינקדאין של פרופ' ורטמן האתר הרשמי של מרפאות מרחב רס"ן דגן ורטמן באתר יזכור
דומינגז

האם התכוונתם ל... אלחנדרו דומינגס – כדורגלן ארגנטינאי אלפונסו מרטינז דומינגז – פוליטיקאי מקסיקני מייקל דומינגז – פקיד ממשל אמריקאי מילנה דומינגז – כדורגלנית ודוגמנית ברזילאית עופר דומינגז – מנחה ושדרן ישראלי